CELEX: C2005/155/17
Language: et
Date: 2005-06-25 00:00:00
Title: Kohtuasi C-182/05: Euroopa Ühenduste Komisjoni 22. aprilli 2005. aasta hagi Kreeka Vabariigi vastu

25.6.2005   
            
            
               ET
            
            
               Euroopa Liidu Teataja
            
            
               C 155/9
            
         Euroopa Ühenduste Komisjoni 22. aprilli 2005. aasta hagi Kreeka Vabariigi vastu
   (Kohtuasi C-182/05)
   (2005/C 155/17)
   Kohtumenetluse keel: kreeka
   Euroopa Ühenduste Komisjon esitas 22. aprillil 2005 Euroopa Ühenduste Kohtule hagi Kreeka Vabariigi vastu. Hageja esindajad on komisjoni õigustalituse nõunik Maria Patakia ja õigustalituse ametnik Bernhard Schima, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               tuvastada, et kuna Kreeka Vabariik ei taganud Dimosia Epicheirisi Ilektrismou raamatupidamises pruunsöe kaevandamise ja elektrienergia tootmise kohta eraldi aastaaruannete avaldamist, on ta rikkunud Euroopa Parlamendi ja nõukogu 19. detsembri 1996. aasta direktiivi 96/92/EÜ elektri siseturu ühiseeskirjade kohta (1) artiklist 14 tulenevaid kohustusi;
            
         
               —
            
            
               jätta kohtukulud Kreeka Vabariigi kanda.
            
         Õiguslikud alused ja peamised argumendid
   
               1.
            
            
               Pärast seda, kui komisjon oli saanud kaebuse, ning tuginedes Kreekast saadud informatsioonile (Arendusministeeriumi ning Energiareguleerimise Ameti erinevad kirjad), mis puudutas integreeritud ettevõtja “Dimosia Epicheirisi Ilektrismou” (DEI) raamatupidamise eraldi aruannete avaldamise nõuet kooskõlas Euroopa Parlamendi ja nõukogu 19. detsembri 1996. aasta direktiivi 96/92/EÜ artikliga 14 elektri siseturu ühiseeskirjade kohta, leidis komisjon, et Kreeka Vabariik on rikkunud sellest direktiivist tulenevaid kohustusi.
            
         
               2.
            
            
               Komisjon leiab, et DEI poolt elektritootmise ja pruunsöe kaevandamise kohta raamatupidamise üldaruannete avaldamine ning nende kahe tegevuse eristamata jätmine kujutab endast direktiivi 96/92/EÜ artikli 14 lõikest 3 tulenevate kohustuste rikkumist.
            
         
               3.
            
            
               Hoolimata DEI sisemise raamatupidamise aruannete süsteemi olemasolust, kus pruunsöe kaevandamine on nõuetekohaselt elektritootmisest eristatud, on komisjon seisukohal, et kõnealune eristamine peab kajastuma ka DEI poolt avaldatud aruannetest. Komisjon märgib, et Kreeka ametivõimude jõupingutused ei ole andnud nõutud tulemust. Eraldi aruannete kohta reguleerimisametile informatsiooni esitamisest ei piisa, et see oleks avaldamiskohustusega kooskõlas.
            
         
      (1)  EÜT L 27, 30.1.1997, lk 20.